cyanic-selkie/wikianc huggingface dataset:
Vladimir Krjutsjkov
I KGB
I 1967 ble han med i KGB sammen med Andropov. Han ble utnevnt som leder i førstedirektoratets (KGBs utenrikstjeneste) sekretariat, i 1971 stedfortredende leder for direktoratet, og i 1974 formann for direktoratet, som han forble fram til 1988. I 1988 ble han armégeneral, og i desember samme år ble han KGB-sjef, utnevnt av Mikhail Gorbatsjov. Fra 20. september 1989 til 13. juli 1990 var han medlem av sentralkomiteens politibyrå.
Under augustkuppet i 1991 var han en av åtte som ledet Statskomiteen for unntakstilstanden, GKTsjP, i et forsøk på å kuppe ledelsen i Sovjetunionen fra Mikhail Gorbatsjov, som GKTsjP mente gjorde skade mot Sovjetunionen med reformene sine. Etter at kuppforsøket feilet ble han avskjediget fra kommunistpartiet og arrestert, og hans posisjon som KGB-sjef ble byttet ut med Vadim Bakatin.
Død
Krjutsjkov døde 23. november 2007 etter lengre tid med sykdom.
Stortingsvalget 1859
Stortingsvalget 1859 ble avholdt i 1859 i Norge som indirekte valg til det 16. ordentlige storting. Det 16. ordentlige storting var samlet 1. oktober 1859 til 22. mai 1860.
Valgordning
I hvert prestegjeld hadde sognepresten ansvar for å holde valgting som utpekte valgmenn. Sognepresten hadde også ansvaret for å vite hvem som var kvalifisert for stemmerett. Hvert kjøpsted holdt valgting og oppnevnte én valgmann for hver femti stemmeberettigede. Hvert prestegjeld på landet oppnevnte én valgmann for hvert påbegynte 100 stemmeberettigede.
Valgmennene møttes til valgmannsting. På landet hadde hvert av de sytten amtene valgmannsting, og utpekte inntil fire av 67 stortingsrepresentanter. 5-14 valgmenn skulle velge én stortingsrepresentant, 15-24 skulle velge to, 25-34 valgte tre, flere enn 34 valgte fire.
Kjøpstedene var oppdelt i 27 valgdistrikter. Disse valgdistriktene hadde én eller flere representanter, dels valgte flere kjøpsteder sammen én representant. En kjøpstad med færre enn 150 stemmeberettigede skulle velge tingmann sammen med nærmeste kjøpstad. 3-6 valgmenn i en kjøpstad valgte én representant, 7-12 valgte to, 11-14 valgte tre, flere enn 14 valgte fire.
Kvalifisert for stemmerett var menn over 25 år med eiendom av en viss størrelse. I tillegg var embedsmenn og rettighetsmenn i Finnmark kvalifisert. For å være stemmeberettiget måtte de i tillegg avlegge ed til grunnloven ved innføring i manntall. Allmenn stemmerett for menn ble innført i 1898. Kvinner hadde ikke stemmerett.
Kongsvinger valgte første gang som kjøpstad. Hammerfest og Vardø var ny valgkrets. Molde og Ålesund hadde hvert sitt valgmannsting med til sammen én ny representant. De andre nye representantene kom i Drammen, Kongsberg, Larvik og Sandefjord, samt Stavanger.
Politikk
37 av stortingsrepresentantene meldte seg inn i Reformforeningen 1859, en kortlevd partidannelse som langt senere førte til dannelsen av partiet Venstre.
En viktig konfliktsak for dette stortinget var et endringsforslag til Grunnloven om oppløsning av stattholderembedet. Vedtaket 23. april 1860 ble avvist av kongen, men senere godtatt ved gjentatt stortingsvedtak.
En annen grunnlovsendring innførte «bondeparagrafen». Grunnloven fastsatte i 1814 at landdistriktene skulle ha to representanter for hver representant i kjøpstedene. En grunnlovsendring den 26. november 1859 beholdt fordelingsprinsippet, men bestemte hvor mange stortingsrepresentanter hver enkelt kjøpstad og hvert enkelt landdistrikt skulle ha.
Resultater
Valgmennene kunne stemme på hver enkelt stortingsplass i sitt valgmannsting. Kandidatene måtte tilhøre valgkretsen, og kunne ikke stemme på seg selv.
Kjøpstedene
{{legend|lightblue|gjenvalgt stortingsrepresentant}} {{legend|lightgreen|ny stortingsrepresentant}}
Amtene
{{legend|lightblue|gjenvalgt stortingsrepresentant}} {{legend|lightgreen|ny stortingsrepresentant}}
Parinirvana
Parinirvāṇa (sanskrit; pali: parinibbāna) er et begrep i buddhismen; som vanligvis blir brukt til å referere til nirvana-etter-døden, som inntreffer ved døden av den menneskelige til noen som har oppnådd nirvāṇa i hans eller hennes levetid. Det innebærer frigjørelse fra saṃsāra, karma og gjenfødelse så vel som oppløsning av skandhaene.
Knudstrup
Knudstrup (svensk: Knutstorp) var en borg i det tidligere Onsø herred, i dag Svalöv kommune, Skåne i Sverige.
Historie
Slottet ble tatt fra ham da Skåne gikk over til Sverige, men han fikk det tilbake igjen etter freden i København, for i 1663 å overlate det til sin eneste datter, Sophie og hennes mann Knud Ottesen Thott.
Senere eiere var medlemmer av slektene Thott og Ankarstierna. Borgen ble i 1771 solgt til greve Fredrik Georg Hans Karl Wachtmeister og har siden tilhørt dennes slekt.
Bygningene
Den bevarte innvielsestavle på hovedbygningen med Brahe- og Billeslektens våpen opplyser følgende:
Autarcontes
Autarcontes er en slekt av biller som hører til familien praktbiller (Buprestidae).
Utseende
Middelsstore, slanke, mørke praktbiller med lysere tegninger på dekkvingenes bakre del. Antennene er ganske korte, noe klubbeformede og sagtakkede. Hodet er mye smalere enn pronotum, som har rundede sider. Dekkvingene har en skarp tann i spissen.
Knudstrup
Bygningene
På den andre side av inngangen er innmurt en minneplate som stammer fra Tycho Brahes papirmølle på Hven.
Bygningen lå på en borgholm parallelt med et litt eldre hus på nordsiden. På 1600-tallet ble de to fløyene forbundet med lave udløpere, således at det det firefløyede anlegget kom til å omslutte en liten borggård. Syd og nordfløyen var prydet med gavler i renessansestil.
Open Sud de France 2017
Open Sud de France 2017 var en tennisturnering, og del av ATP-touren 2017 som fant sted i Montpellier i Frankrike fra 6. til 12. februar 2017.
Knudstrup
Bygningene
Gården brente under et dansk angrep på svenske besettelsestropper under den skånske krig i 1678. Først i 1725-26 ble Knutstorp gjenoppbygget, i det Otte Brahes sydfløy, hvor murene ennå sto i opptil tre meters høyde, ble innrettet under tak i to etasjer. Den gamle nordfløyen ble derimot revet ned til grunnen, mens de lave sidefløyene fikk stå i et redusert omfang. Hovedbygningens 1700-talls barokkformer ble fjernet i 1843, under en restaurering av C.G. Brunius. Sterkt inspirert av fynske Rygård, ble teglstenhuset tilbakeført til antatte gotiske former med kamtakket blendingsgavl.
Autarcontes
Levevis
Som det norske navnet skulle tilsi utvikler disse billene seg gjerne i død ved av små dimensjoner - greiner og kvister. I motsetning til mange av de større praktbillene er utviklingstiden ikke svært lang.
Open Sud de France 2017
Det ble konkurrert i singel og dobbel for menn på hardcourt.
Autarcontes
Utbredelse
Slekten er utbredt i Sør-Amerika (i alle fall i Brasil og Fransk Guyana).
Knudstrup
Bygningene
Knutstorp ble ramt av en ødeleggende brann i 1956, hvoretter østfløyen ble revet ned, mens resten av huset ble gjenoppbygget i den form huset hadde fått etter Brunius' restaurering. Det er med andre lite igjen av den opprinnelige prakt.
Interiør
Riddersalen på 2. etasje er oppdelt i flere rom. Vestlig i 1. etasjen finnes et lite tønnehvelvet rom med lysnisjer, som trolig har tilhørt den eldste bygning. Østligst i hovedbygningen er husets spisesal med fornemme lerretstapeter. Tapetenes oljemalte landskap oppdeles av hvitmalte klassisk inspirerte trompe-l'œilsøyler. Sammenhengen med rummets barokkdører, karmer og paneler, antyder at tapetene er satt opp i forbindelse med gjenoppbyggingen på 1720-tallet.
Eminem Presents: The Re-Up
Eminem Presents The Re-Up (utgitt 5. desember 2006) er et samlealbum produsert av Eminem med formål å hjelpe de nye Shady Records artistene Stat Quo, Ca$his og Bobby Creekwater.
The Lost House
The Lost House er en amerikansk stumfilm fra 1915, regissert av Christy Cabanne.
Handling
Før hans niese Dosia Dale skal bli myndig, må onkelen hennes - som allerede har brukt opp hele formuen hennes - finne en måte å gjøre rede for handlingene hans på. Han foreslår å gifte seg med henne, noe en indignert Dosia nekter å være med på. Deretter konspirerer han med sin ondskapsfulle venn, Dr. Protheroe, for å bli kvitt Dosia - før hun rekker å stille spørsmål ved arven sin.
De to mennene erklærer Dosia som sinnssyk, og låser henne inne i legens psykiatrisk institusjon. Men hun klarer å slippe en melding fra et vindu, og denne bønnen om hjelp blir oppdaget av en reporter ved navn Ford. Han later deretter som han har en form for galskap, for å få tilgang til institusjonen. Men Dr. Protheroe blir snart mistenksom overfor Ford.
Bondtoppane
Bondtoppane er en gruppe fjelltopper i den sentrale delen av Sør-Rondane i Dronning Maud Land, beliggende sørvest for Bergersenfjella.
Tidlige målinger angir høyden til 3 180 moh., men Jøkulkyrkja (3 148 moh.) regnes som det høyeste fjellet i Dronning Maud Land. Ifølge nyere kilder rager de høyeste toppene i Sør-Rondane 3000 moh.
Området ble fotografert fra fly under Operasjon Highjump i 1946–47. Toppene er oppkalt etter kaptein Charles A. Bond, US Navy, som ledet den vestre gruppen (Task Force 68) under denne operasjonen. Kart over området, basert på de amerikanske flyfotografiene, ble utarbeidet av norske kartografer i 1957.
Nírnaeth Arnoediad
Dagor Nírnaeth Arnoediad (sindarin for De talløse tårers slag) var det katastrofale femte slaget i krigene i Beleriand mot Morgoth i J.R.R. Tolkiens Silmarillion.
I løpet av de nesten tjue årene etter Dagor Bragollach, Bråildens slag, hadde noldoene mistet kontrollen over mesteparten av Beleriand. I år 472 i første tideverv bestemte Maedhros seg for å angripe Angband for å hjelpe noldoene med å få tilbake kontrollen over deres tapte land.
Under Maedhrosunionen samlet alvene i Beleriand, edain-mennene, dvergene og noen av østerlingene seg for å samle sine styrker mot Morgoth.
Men unionen ble forrådt av Ulfang den svarte, lederen for et av østerlingenes hus, som la fram unionens slagplan for Morgoth. Slaget ble en knusende seier for Angbands hærskarer. Dvergen Azaghâl ble drept etter å såret dragen Glaurung. Orkene fikk nå kontroll over hele Beleriand, med unntak av Doriath. Morgoth forrådte også de østerlingene som hadde sluttet seg til ham.
Eva Irene Falleth
Eva Irene Falleth (født 20. januar 1962) er en norsk professor og utdannet jordskiftekandidat studieretning regional planlegging ved Norges landbrukshøgskole i 1987 og doktor ingeniør ved Norges tekniske høgskole i 1994. Hennes avhandling var om byvekst og byplanlegging i Katmandu i Nepal.
Hun har arbeidet som forsker og forskningsleder ved Norsk institutt for by- og regionforskning før hun begynte som professor i by- og regionplanlegging ved Norges miljø- og biovitenskapelige universitet i 2006. Falleth var instituttleder ved Institutt for landskapsplanlegging og har vært dekan ved Fakultet for landskap og samfunn, NMBU. Fra 2023 er hun direktør for området bærekraftig samfunnsutvikling i Norges forskningsråd.
Som forsker arbeidet hun med miljø- og ressursplanlegging, planlegging i et institusjonelt perspektiv, sosial kapital og nettverksteori i både urbane og rurale områder.
Kostroma
Under Rurikidene
Byen blir første gang nevnt i krønikene for året 1213, men historikerne tror den kan ha blitt grunnlagt av Jurij Dolgorukij mer enn et halvt århundre tidligere. I likhet med andre byer i Vladimir-Suzdal ble Kostroma plyndret av mongolene i 1238. Den var da et lite fyrstedømme under ledelse av fyrst Vasilij av Kostroma, en yngre bror av den berømte Aleksander Nevskij. Vasilij arvet storfyrsttittelen i 1271, men han forlot ikke byen for Vladimir, og hans etterkommere styrte Kostroma i ennå et halvt århundre, til byen ble kjøpt av Ivan I av Moskva.
Ettersom Kostroma var en av de nordligste byene i Storfyrstedømmet Moskva, fungerte den ofte som et retrettsted for storfyrstene når fiender beleiret Moskva, så som i 1382, 1408 og 1433. I 1375 ble byen plyndret av pirater fra Novgorod («usjkujniki»). Byens spektakulære vekst på 1500-tallet kan tilskrives etablering av handelsforbindelser med engelske og nederlandske handelsmenn (Det moskovittiske kompani) gjennom havnebyen Arkhangelsk ved Kvitsjøen.
Det var på denne tid at Boris Godunov gjenoppbygde Ipatiev- og Åpenbaringsklostrene i stein. Byggearbeidene ble avsluttet like før byen ble vitne til noen av de mest dramatiske hendelsene i Russlands urolige tider. Kostroma ble to ganger herjet av polakkene, og det måtte en seks måneder lang beleiring til for å få fjernet dem fra Ipatievklosteret. Den heltemodige bonden Ivan Susanin ble et symbol på byens motstand mot fremmede inntrengere, og flere monumenter over han kan ses i Kostroma i dag. Den fremtidige tsaren Mikael Romanov bodde også i klosteret. Det var her at en utsending fra Moskva tilbød han Russlands krone i 1612.
Romanov-tiden
Det er forståelig at Romanov-tsarene betraktet Kostroma som sitt spesielle protektorat. Ipatievklosteret ble besøkt av mange av dem, inkludert Nikolai II, den siste russiske tsar. Klosteret ble grunnlagt tidlig på 1300-tallet av en tatarfyrste, en av Godunov-familiens aner. Romanov-tsarene bygde om den storslåtte Treenighetskatedralen i 1652, og dens fresker og ikonostaser er særdeles vakre. Et trehus av Mikael Romanov er fremdeles bevart i klosteret. Flere gamle trebygninger er også blitt transportert til klosteret fra fjerne distrikter i Kostroma oblast.
Rødt Oslo
Rødt Oslo er partiet Rødts fylkesorganisasjon i Oslo. Det ble stiftet 25. mars 2007. Fylkespartiet er det største i Rødt og har 2400 medlemmer. Leder i Rødt Oslo er Jenny Eiksund.
Kostroma
Severdigheter og landemerker
Den femkuplede Åpenbaringskatedralen, bygget i 1559-65, var den første steinbygningen i byen. Dens middelalderfresker er senere blitt ødelagt i en brann. Katedralen huser byens mest dyrebare relikvie, et bysantinsk ikon fra 900-tallet kalt Vår Frue av St. Theodor (russisk: Федоровская Богоматерь – Fedorovskaja Bogomater). Det var med dette ikonet at Mikael Romanov ble velsignet av sin mor før han dro til Moskva for å kreve den russiske tronen. Det sies at like før den russiske revolusjon i 1917 ble ikonet så svart at bildet knapt var synlig. Dette ble tolket som et dårlig tegn for Romanovdynastiet.
Love in a Wood
Love in a Wood er en britisk stumfilm fra 1915, regissert av Maurice Elvey.
Rødt Oslo
Rødt Oslo består av 13 bydelspartier og 7 ulike bransje- og temalag.
Kostroma
Severdigheter og landemerker
Ipatievklosteret har overlevd stort sett intakt til i dag, med sine murer og tårn fra 1500-tallet, klokketårn, og katedralen fra 1600-tallet. Bortsett fra klostrene ble de fleste av byens kirker enten ombygd eller revet i sovjettiden.
Næringsliv
Byens hovedvirksomheter er tekstilindustri, lysindustri, bildeler, treforedling og jordbruksrettet virksomhet, som baserer seg på de lite industrielt utviklede landdistriktene i oblasten. En av Russlands viktigste mineralvannskilder ligger i Kostroma oblast. I Krasnoje-na-Volga, rundt 70 km unna, ligger et juvelerkombinat.
I 1983 begynte byggingen av et kjernekraftverk av RBMK-typen. Etter Tsjernobyl-katastrofen ble byggearbeidet stanset.
Kostroma lufthavn ligger rundt 6 km nordøst for byen.
Protest (album)
Protest er reggaeartisten Bunny Wailers andre studioalbum. Albumet ble utgitt i 1977, året etter hans vellykkede debutplate som soloartist «Blackheart Man». «Protest» er som tittelen tilsier en protest; mot den kapitalistiske samfunnsstrukturen i kjent Rastafari-stil.
Musikere
«Protest» er produsert av Bunny Wailer. Alle låtene er skrevet av Bunny Wailer, bortsett fra «Get Up Stand Up», som er skrevet av Bob Marley og Peter Tosh, og «Johnny Too Bad», som er skrevet av Bom Marley og T. Wilson.
Rødt Oslo
Bystyret
I perioden 2019–2023 har Rødt Oslo tre representanter i Oslo bystyre :
Bydelsutvalg
Rødt Oslo er også representert i disse bydelsutvalgene: Bjerke, Gamle Oslo, Grorud, Grünerløkka, Sagene, St. Hanshaugen, Søndre Nordstrand, Bydel Østensjø, Bydel Frogner, Bydel Nordre Aker, Bydel Nordstrand, Bydel Alna og Bydel Stovner.
Stortingsperioden 2021–2025
Rødt Oslo har to representanter på Stortinget i perioden 2021–2025; Bjørnar Moxnes og Seher Aydar.
EM i friidrett 1946 – 110 meter hekk menn
Øvelsen 110 meter hekk herrer ved EM i friidrett 1946 i Oslo, Norge ble avholdt på Bislett stadion 24. og 25. august.
Norge var ikke representert i øvelsen.
Finale
Finalen ble avholdt 25. august.
Deltakelse
Ifølge en uoffisiell opptelling, deltok 12 utøvere fra 8 nasjoner under øvelsen.
Hajk (navn)
Hajk (armensk Հայկ) er et armensk mannsnavn. Det kan også transkriberes som Haik eller Haig. Navnet har opprinnelse i den mytologiske skikkelsen Hajk og betyr «kjempe, monstrum». Stjernebildet Orion kalles Hajk på armensk. Navnet kan også være dannet av haj, som betyr «armensk» og har fletallsformen hajk eller haig.
Hajkuni og Hajkjan er etternavn dannet av navnet.
Utbredelse
Hajk er et vanlig navn i Armenia.
Kjente personer med navnet
Personene i listen er ordnet kronologisk etter fødselsår.
Pengegaloppen (sang)
«Pengegaloppen» er en norsk sang som ble skrevet av Vidar Sandbeck. Dette var hans debutsingel som ble utgitt i 1958 (Fontana 269 088 TF). Han ble kompet av Ragnar Danielsens orkester. Singlen hadde rødt omslag. Originalinnspillingen kom også ut i 1959 på en EP ved samme navn. Omslaget til denne EP inneholdt en tegning som var utført av Odd Børretzen. Trykkingen av omslaget var det Hanche-Olsen som sto for. Sandbeck skrev sangen i julen 1956.
Teksten er en humoristisk fremstilling over en persons tilværelse dersom fokuset på pengebeholdningen tar overhånd. Da det viser seg at det er avvik etter å ha telt pengene, får dette fatale konsekvenser for eieren. På 1980-tallet fortalte Sandbeck i et intervju at det var en person han visste hvem var. Ifølge boka Vidar Sandbeck: Hans liv og virke, var det Sandbecks onkel ved navn Hans som var inspirasjon for teksten.
Høyeste plassering på VG-lista var en andreplass.
Sandbeck ga også ut sangen i Sverige på en EP med tittelen «Penninggaloppen» (Fontana 466 250 TE) hvor han sang på svensk. Den svenske teksten ble skrevet av Håkan Norlèn og Ulf Peder Olrog. Gnesta-Kalles orkester bidro med komp. På Sandbecks offisielle nettsted, framkommer det ikke hvilket år denne EP'n ble utgitt. Ifølge nettstedet Discogs ble den utgitt i 1961.
Videre ga han ut en reklamesingel med omskrevet tekst av Kurt Valner. Den ble gitt ut på Triola (TN 192) og handlet om å spare strøm. Sandbecks offisielle nettside antar singelen ble utgitt i 1959. Kun to eksemplarer finnes.
Det er vanlig å hevde at «Pengegaloppen» ble lansert i Søndagsposten i 1958, men programrapportene til NRK viser at første framføring var i programmet «Vidar Sandbeck synger egne viser» 27. oktober 1958. 27. oktober tok Sandbeck toget fra Åsta til Oslo for å spørre om han kan spille noen viser for Otto Nielsen, programdirektør for Søndagsposten. Nielsen bestiller en innspilling samme dag, som Sandbeck gjør med Erik Bye og Bjørn Fongaard. Det spilles inn fem viser og programmet på 20 minutter blir sendt samme kveld. Den siste av visene Sandbeck spiller er «Pengegaloppen».
Coverversjoner
«Pengegaloppen» er spilt inn en rekke ganger – i Norge, Sverige, Danmark og India. Eksempler:
Illum
Illum er et varemagasin som ligger ved Amagertorv på Strøget i København.
Illums Bolighus har ikke siden 1985 hatt noen form for tilknytning til Illum.
Historie
Illums historie begynner i 1891, da grosserer A.C. Illum åpnet en forretning med spesiale i syartikler og kjoletilbehør i Østergade på den motsatte side av gaten av Illums nåværende plassering. Målgruppen var byens fine fruer. Forretningen vokste gjennom årene og flyttet i 1899 til dens nåværende plassering. Etter A.C. Illums død i 1938 gikk selskapet i arv til sønnen Svend Illum.
I 1950-årene og 1960-årene opplevede Illum stigende konkurranse fra storsentrene som begynte å skyte opp i hovedstadsområdet. Midt i 1960-årene bygget man en parkeringskjeller og foretok en større ombygning i kampen om kundenes gunst. Dette var dog ikke nok til å gjøre selskapet til en god forretning, og i 1972 måtte familien selge.
I årene etter hadde selskapet forskjellige eiere. I 1991 ble selskapet kjøpt av konkurrenten Magasin, som i 2003 videresolgte 80 prosent til den amerikanske investeringsbanken Merrill Lynch. Utviklingen ble i disse årene snudd slik at fokus var på luksus og kvalitet. Magasin ble i 2004 oppkjøpt at et konsortium med islandske Baugur Group i spissen, som dermed sikret seg 20 prosent eierskab i Illum. De resterende 80 prosentene ble erhvervet av samme krets i august 2005. Senest i 2009 er Illum oppkjøpt av Solstra Investments.
Varemagasinets over 120 forretninger omsetter årlig for omkring 650 millioner kroner (2011).
Hoffjegermester
Hoffjegermester er en tittel for personer som bistår ved kongelige jakt og som arbeider ved det kongelige jaktvesen. Det er også en ærestittel, som indikerer at en person er tilknyttet et kongelig eller fyrstelig hoff.
Hoffjegermesterens praktiske oppgaver kan variere. I tidligere tider, gjorde hoffjegermestre hofftjeneste, utførte faktiske oppgaver ved den kongelige jakten og for det kongelige jakt- og skogvesen. Senere er oppgavene blitt færre og mest seremonielle eller honorære. Tittelen er som regel tildelt adelige eller framstående medlemmer av samfunnseliten.
I Danmark-Norge ble tittelen innført i enevoldstiden. Den eksisterer fortsatt i Danmark, men er i dag en ærestittel som i hovedsak tildeles adelige godseiere. Unntaket er den kongelige jegermester, som er statsskovrider, og som fungerer som bindeledd mellom kongehuset og forstvesenet i Danmark. Den kongelige jegermester bærer også tittelen hoffjegermester og koordinerer fortsatt de kongelige jakter, som arrangeres hvert år. Ved utgangen av august 2010 hadde fem personer i Danmark tittelen hofjægermester. Danske hoffjegermestre har en grønn uniform med detaljer i sølv.
I unionstiden eksisterte det ved det svenske hoff en jaktetat, ledet av en overhoffjegermester og med flere hoffjegermestre. Ved Den kongelige norske hoffstat ble Herman Wedel-Jarlsberg i 1860 utnevnt til førstehoffjegermester, og i 1889 fikk Frederik Wilhelm Treschow samme tittel. Otto Gjerdrum ble i 1870 utnevnt til hoffjegermester. Samme tittel ble Thomas Nicolay Fearnley til del i 1899.
Tittelen hoffjegermester er i Norge ikke videreført etter 1905. Etter unionsoppløsningen i 1905 ble det nye kongelige hoff forholdsvis begrenset hva gjelder stillinger og titler. I 1906 hadde hoffet en hoffsjef, som også var hoffmarskalk, en kabinettsekretær, en ekspedisjonssjef og en hoffrøken, året etter var også en overhoffmesterinne kommet til.
Windows Server 2008
Nye funksjoner
Windows Server 2008 inneholder flere av funksjonene til Windows Vista samt egne server-funksjoner. Noen av funksjonene er:
Hvem har bestemt
Hvem har bestemt..!? er en norsk dramafilm fra 1978, regissert av Petter Vennerød etter et manus av Wam & Vennerød. Petter Vennerød spiller selv også hovedrollen i denne filmen.
Handling
Historien tar for seg livet til om den kompromissløse anarkisten Ottar, som er et resultat av hippietiden og et blomsterbarn fra 60-årene. Han fører en hard livsstil ved å drive husoppkupasjon, og kle seg i kvinneklær. I sin jakt på det perfekte samfunn havner han derimot lett i håpløse situasjoner. En dag går han for å kjøpe noen aviser, men blir såpass provosert av kioskeieren, at han begynner å ramponere butikken. Politiet blir tilkalt og Ottar blir tatt med til et sykehus hvor han blir utsatt for tvangsbehandling hos doktor Sirstad. Legen prøver å temme Ottars agressjon mot samfunnet, uten hell. Ottar får så sosialisten Tollak som sin nye psykolog, men behandlingen går ikke bedre. Ottar kapitulerer til slutt. Han velger å følge reglene, og blir til slutt satt fri. Ottar har nå blitt et mer avslappet menneske, men det varer ikke lenge. En dag blir han såpass forbannet på en bussjåfør og alle passasjerene at han blir arrestert på nytt igjen.
Om filmen
Filmen hadde kinopremiere 25. august 1978 og filmen fikk terningkast 3 av både VG, Dagbladet og Aftenposten.
Friidrett under Sommer-OL 1992 – 400 meter hekk menn
Dette er de offisielle resultatene for friidrettsøvelsen 400 meter hekk herrer  i Sommer-OL 1992 i Barcelona, Spania.
Norge var ikke representert i øvelsen.
Rekorder
Før lekene var verdens- og olympiske rekord på distansen følgende:
I finalen satte Kevin Young ny verdensrekord med 46,78 s.
Kabinettsspørsmål
Et kabinettsspørsmål stilles når den valgte ledelsen (for eksempel en regjering eller et medlem av regjeringen) i et land, en by eller annen myndighet med parlamentarisk styresett, setter sin stilling inn på å få standpunktet sitt i en sak vedtatt av den lovgivende forsamlingen. Formålet er å presse partier eller grupper som utgjør en del av en regjerings parlamentariske støttegrunnlag, for å få dem til å støtte regjeringen i en sak som de ellers er uenige i. Resultatet avgjør altså om ledelsen eller personen skal fortsette i sin stilling.
Kabinettsspørsmål i Norge
I Norge er kabinettsspørsmål blitt brukt flere ganger på nasjonalt nivå, og førte til blant annet at Kåre Willochs regjering måtte gå av i 1986 og at Kjell Magne Bondeviks første regjering gikk av i 2000.
SID Norge
Ifølge egne nettsider er SID Norge en non-profit humanitær hjelpeorganisasjon som er både religiøst og politisk uavhengig.
Kritisk søkelys
I august 2010 avslørte VG at kun to prosent av de innsamlede midlene kunne spores til nødhjelpsprosjekter. Selskapet ble derfor politianmeldt av Forbrukerombudet for brudd på Innsamlingsloven som krever at minst 65 prosent av innsamlede midler skal gå uavkortet til det oppgitte formålet. Larsen og Bjerkes advokat Liv Marit Dobloug har benektet at det dreier seg om bedrageri.
Filmens vidundelige verden
Filmens vidundelige verden er en norsk film fra 1978, regissert av Bredo Greve etter hans eget manus. Filmen handler om hvorledes et prosjekt om å lage filmkunskapsopplysning for skolevesenet blir gjort. Innlagt er sekvenser som pretenderer å teste ut grenseoppgangen vold/sex i kinoloven og hvorledes den blir håndhevet av Statens filmkontroll.
Handling
Bredo Greve, som spiller seg selv, får en dag besøk av en filmprodusent som er interessert i få sin sønn Jon inn som læregutt hos regissøren. Litt motvillig, men lokket av pengene, påtar Bredo seg oppgaven å innvie Jon i film- og ikke minst kinobransjens mange irrganger. Faren har lyst til å få laget en slags instruksjonsfilm med Jon i hovedrollen. Lokket av bra honorarer påtar regissøren seg oppgaven, og går i gang sammen med sin assisent Sissel. Etter hvert finner Bredo ut at det må bli en spillefilm i stedet for en instruksjonfilm, og bearbeider Jon for å få ham til å overtale faren, noe som lykkes. Samtidig som Bredo forklarer en masse om kamerateknikk, lys osv., fletter han inn i opptakene en del scener som går på vold og sex, tydeligvis i den hensikt å utfordre den statlige filmkontroll til å tilkjennegi hvor langt den tør gå med hensyn til sex, og aksept av scener med grove voldsskildringer.
Statlig sensur kritiseres både i filmens historie og i virkeligheten, der filmens fiktive historie krysses med dokumentariske klipp og innslag. Deriblant vises virkelige scener fra Greves ulovlige visning av hans forrige film Heksene fra den forstenede skog med påfølgende arrestasjon på Hønefoss kino i 1976. Det vises også scener fra kortfilmene Vi er alle broilere (1972), Den fine pelskåpa di (1977) og skildringer av ekte sexscener mellom Greve og filmens klipper og medskuespiller Sissel Kleven.
Om filmen
Anarkisten Bredo Greve var en av de mest profilerte norske kortfilmregissører på 60- 70-tallet med sine lavbudsjettfilmer av særdeles provokatorisk karakter. Da kinosjefen i Hønefoss nektet å vise "Heksene fra den forstenede skog" (1976), satt regissøren opp filmen på kinoens yttervegg, noe han ble arrestert for. Han filmet hele aksjonen, og fikk senere 100.000 i kortfilmstøtte til å lage Filmens vidunderlige verden.
Mottakelse
Øyvind Thorsen skrev i Aftenposten; "Jeg ble engasjert i de problemer en filmskaper av økonomisk lite format har, og satte stor pris på å få bli med Greve på hans beskjedne atlelier, likeledes få se dokumentarfilm fra den nå så kjente Hønefoss-aksjonen hvor Grevde prøvde å få vist "Heksene" på kinoveggens utside. I likhet med Greve selv, fattet jeg sympati for den tålmodige politimann som ble kommandert til å stoppe visningen, og jeg forsto også den oppgitte kinosjef godt da han ble rigt opp midt i ferien for å diskutere sin filmpolitikk og sitt filmsyn. Jeg vet ikke om Bredo Greve liker ordet, men hans film er et svært dannet angrep. Svært sympatisk og helt uten den fortvilelsens negativt virkende agitasjon som ligger nær å ta frem når man er blitt personlig rammet av noe."
Thor Ellingsen i Dagbladet skrev; "Av de voldsscener Bredo Greve har foranstaltet i sitt smule studio på Grønland, er et bilde av en kniv som skjærer i en hals blitt klippet, mens skudd som fyres i kropp er tillatt. Av ømme og lystige mellomkjønnlige opptrinn, tillates samleiet i sin runde alminnelighet, men ikke det partene utfører med hverandre med hverandres kjønnsorganer. (...) Om nå disse linjer har formidlet et inntrykk av en ukonvensjonell, ledig, humoristisk, alvorlig, men uhøytidelig, provoserende og severdig film, så er det bra."
Filmen gjorde det bra på kino, og Bredo reklamerte derfor med at bortsett fra Olsenbanden-filmene, var hans film den eneste etter krigen ved siden av Flåklypa Grand Prix som hadde spilt inn produksjonskostnadene.
Ipomoea imperati
Ipomoea imperati er en plante i vindelfamilien.
Den er en flerårig, glatt urt. Stenglene har krypende vekst, blir opptil 5 m lange og slår rot i leddknutene. Bladene er kjøttfulle, og formen varierer mye. De kan være linjeformede, lansettformede, avlange eller eggformede på samme plante. Bladene er enkle eller kan ha 3–5 lapper. Bladgrunnen er hjerteformet.
Blomstene sitter som regel enkeltvis. De er 45–60 mm i diameter og hvite med gult rør og mørkerødt senter. Frukten er en rund, glatt kapsel som er ca. 1 cm i diameter.
Ipomoea imperati vokser på sandstrender ved havet, som regel rett over flomålet. Den har en kosmopolitisk utbredelse i tropisk og subtropisk klima. Mot nord strekker utbredelsen seg til sørøstlige USA, Azorene, deler av middelhavsområdet og de japanske Bonin- og Ryukyuøyene.
Out to Lunch
Out to Lunch (etablert 1984) var en norsk jazzgruppe med Olaf Kamfjord bass, Rune Klakegg piano, Bjørn Klakegg gitar, Vidar Johansen saksofon, og Svein Christiansen trommer. De ga ut Out to lunch (Odin Records, 1988). Den andre utgivelse var Kullboksrytter (Curling Legs, 1995) med Den Norske Strykekvartett (Harald Aadland, Mette Elisabeth Steen, Natasha Brofsky og Oddbjørn Bauer) samt vokalist Sidsel Endresen. De turnerte til 15-årsjubileet.
Garanti Koza Sofia Open 2017
Garanti Koza Sofia Open 2017 var en tennisturnering, og del av ATP-touren 2017 som fant sted i Sofia i Bulgaria fra 5. til 12. februar 2017.
Magasin du Nord
'''A/S Th. Wessel & Vett, Magasin du Nord, i daglig tale simpelthen Magasin' (uttales magaseng''), er en kjede av varemagasiner med forretninger på Kongens Nytorv og Field's i København, i Lyngby, Rødovre, Odense og Aarhus. Selskapet beskjeftiger ca. 1 000 fulltidsansatte (2009) og hadde i regnskapsåret 2011/12 en omsetning på 2,2 milliarder kroner. Selskapet er eiet av den britiske varemagasinkjeden Debenhams.
Historie
Magasins røtter går tilbake til 1868, da Theodor Wessel og Emil Vett åpnet en manufakturforretning i Aarhus under navnet Emil Vett & Co. Forretningen ble raskt en suksess og flyttet i 1871 til Immervad, hvor den stadig holder til.
I 1870 åpnet selskapet forretning i København i leide lokaler på det daværende Hotel du Nord, som var et av datidens fineste hoteller, og hvor blant andre H.C. Andersen hadde bodd i årene 1838–47. I de følgende år leide selskapet mere og mere av hotellet, og i 1879 tok selskapets avdelinger i hele landet det felles navnet Magasin du Nord, avledet av navnet på det københavnske hotellet. Ute på Ydre Nørrebro grunnla de to driftige herrer i 1876 et veveri, Vett, Wessel & Fiala, som i 1887 ble viderført som dampveveri og møbelstoffabrikk i nye bygninger i Landskronagade på Ydre Østerbro. Fabrikken var tegnet av Johan Schrøder og Georg Wittrock og er siden nedrevet.
I 1889 hadde Magasin overtatt hele hotellet. I 1893–94 ble det gamle hotellet og Hambros gård revet ned, og den nåværende bygningen ble oppført i fransk nyrenessansestil ved arkitektene Henri Glæsel og Albert Jensen. Murermester var Olaus Mynster. På Magasins grunn lå det et borgtårn kalt «Kringlen» før biskop Absalon reiste sin borg.
Selskapet åpnet filialer landet over. I 1892 var der 50 filialer, og i 1906 var tallet vokst til 98. Dessuten åpnet i 1911 varehuset Th. Wessel & Vett i Malmö. I 1950-årene skiftet selskapet dog strategi og satset fremover på få store forretninger fremfor mange små. I dag er der således kun fem avdelinger igjen.
Selskapet ble børsnotert i 1952.
I 1991 kjøpte Magasin konkurrenten Illum på Strøget i København, og i 2003 ble 80 prosent av dette solgt til investeringsselskabet Merrill Lynch.
Frem til midten av 1990-årene var selskapet kontrollert av Emil Vetts etterkommere via Magasin du Nords Fond, og helt frem til 2004 var Vetts oldebarn, baron Ebbe Wedell-Wedellsborg og dennes sønn, baron Ditlev Wedell-Wedellsborg, representert i selskapets styre.
Etter en årrekke med underskudd var Magasin i økonomiske vanskeligheter. Den største aksjonæren, Jyske Bank, ønsket ikke å bidra økonomisk, og familiefondet hadde ingen penger. De to storaksjonærene laget i 1999 en handlingsplan som skulle skaffe kontrollen over selskapet tilbake til familien og finne en kjøper til bankens eierandel. For å redusere sin gjeld begynte selskapet i 2001 å skille seg av med en rekke investeringseiendommer, og i 2004 ble de eiendommene hvor avdelingene på Kongens Nytorv og i Lyngby hadde lokaler, solgt til henholdsvis Jyske Bank og HSH Nordbank for knapt 1,5 milliarder kroner, og i stedet ble det inngått leasingavtaler med tilbakekjøpsrett (en såkalt «sale and lease back»-avtale). Også avdelingen i Aalborg, som lenge hadde blitt drevet med underskudd, ble stengt i 2004.
Familien klarte ikke å gjenvinne kontrollen, men i november 2004 ble selskapet solgt til et islandsk kjøperkonsortium, M-Holding, med selskapet Baugur Group i spissen. I den forbindelse kjøpte Magasin eiendommen på Kongens Nytorv tilbake, og Magasin du Nords Fond ble som del av handelen medeier i denne. I den forbindelse beskyldte en rekke småaksjonærer, hvis aksjer ble tvangsinnløst, fondet for å ha solgt aksjene til for lav en pris mot til gjengjeld å bli deleier i eiendommen. I 2006 ble eiendommene i Lyngby, Odense og Aarhus samt Illum-eiendommen kjøpt av eiendomsselskapet Atlas Ejendomme (senere fusjonert under navnet Landic Property ) for tre milliarder kroner.
I september 2007 ble det offentliggjort at Magasin lukker Mad & Vin i Aarhus og Odense i april 2008, og at supermarkedene erstattes av Irma-butikker. Supermarkedene i Lyngby og på Kongens Nytorv videreføres. På slutten av 2009 lanserte Magasin du Nord en nettbutikk.
I februar 2009 gikk Baugur Group til betalingsstopp, og M-Holding ble overtatt av investeringsbanken Straumur. Senere samme år inngikk banken et joint venture med den pakistanske storinvestoren Alshair Fiyaz under navnet Solstra Holding, som kjøpte eiendommene tilbake fra Landic Property. I november 2009 ble Magasin kjøpt av den britiske varemagasinkjeden Debenhams for 101 millioner kroner, mens Solstra beholdt eierskapet av Illum samt de eiendommene som huser varemagasinene. I mai 2010 ble Fiyaz eneeier av Solstra, som i desember 2010 i årets største danske eiendomshandel solgte Magasin-eiendommene i Lyngby, Odense og Aarhus til ATP og PensionDanmark for anslagsvis 1,5 milliarder kroner. Eiendommen på Kongens Nytorv eies fortsatt av Solstra.
Flandern rundt 2020
Flandern rundt 2020 var den 104. utgaven av sykkelrittet Flandern rundt. Det skulle blitt arrangert 5. april 2020, men ble utsatt til 18. oktober.
Mathieu van der Poel slo Wout van Aert i spurten.
Svein Strugstad
Svein Strugstad (født 31. oktober 1949 i Snåsa) er en norsk musiker, komponist, tekstforfatter og journalist, bosatt i Trondheim. Strugstad var fra 2013 til desember 2019 daglig leder ved Bjugn kulturhus. Fra 2003 til 2012 var han journalist i Adresseavisen der han hovedsakelig arbeidet med radio og TV. I dag er han engasjert med kultur og kommunikasjon i sitt eget foretak Art Media.
Strugstad er utdannet ved Befalsskolen for Hærens Sanitet, Lahaugmoen (1971) og Norges musikkhøgskole i Oslo (1974). Han arbeidet som musikklærer ved Ringve videregående skole og Breidablikk ungdomsskole i Trondheim 1974–1978, Senere som label manager og produsent i Arctic Records 1978–1980. Strugstad var programsekretær i NRK P1 og NRK P2 mellom 1982 og 1986.
Fra NRK gikk han til stillingen som informasjonssjef i Fokus Bank (region nord) 1986–1989. Senere ble han pressetalsmann LOOC Lillehammer 1989-1994. Under OL i 1994 var Strugstad arenaproducer i Hafjell. Fra 1994 til 1998 var han informasjonssjef i Norsk Rikstoto i Oslo. Strugstad arbeidet samtidig som frilanser for sporten i TV2 1994-2004.
Strugstad har vært med i flere band som keyboardist og sanger. Hans første band var gammeldansorkesteret Juniorkvartetten som han startet i hjembygda Snåsa som 14 åring og med trekkspill som hovedinstrument. Under studiene i Oslo var han med i Terje Dyruds orkester der han spilte med blant andre saksofonisten Reidar Armann Myhre. Senere ble han medlem av Celsius (Malvik), etter det vokalist og saksofonist i Zodaz fra Hommelvik (trønderske mestre 1976). I 1979 ble han som tangentspiller, vokalist, komponist og arrangør en del av Trondheimsbandet Four Jets. Strugstad komponerte og arrangerte flere av bandets sanger.
Som komponist vant han Melodi Grand Prix 1977 med sangen Casanova fremført av Anita Skorgan. I den internasjonale finalen i London ble sangen nummer 14. Som komponist deltok Strugstad også i de norske MGP-finalene i 1978 («Prima Donna», Anita Skorgan/George Keller) og i 1979 («Ved en grammofon», Tore Johansen) og som delarrangør for Åge Aleksandersens «Bjørnen sover» i 1980.
Diskografi
Singler:
Pøbel (film)
Handling
Vi møter den kriminelle, unge mannen Tom (spilt av Sverre Horge) som ofte havner på kant med loven. Han oppfører seg som en pøbel og gjentatte ganger blir han satt i fengsel. Gjennom tilbakeblikk ser vi tilbake på livet hans og vi forstår da mer hvorfor Tom handler slik han gjør. Han føler seg som en taper og utstøtt av samfunnet, som ikke gjør noe for å hjelpe ham og andre som faller utenfor. Etterhvert som Tom blir vant til å havne i fengsel, blir han bare mer og mer følelsesløs og selvdestruktiv.
Om filmen
Filmen hadde premiere 12. september 1978.
Haskell County (Kansas)
Haskell County (HS) er et fylke i den amerikanske delstaten Kansas. Den administrative senteret (county seat) er Sublette.
Historie
Haskell County ble etablert i 1887. Det ble oppkalt etter kongressmannen Dudley C. Haskell.
Arnestedet for spanskesyken
John M. Barry, da ved Center for Bioenvironmental Research of Tulane and Xavier Universities i New Orleans i Louisiana, konkluderte at Haskell County var stedet for det første utbruddet av influensaepidemien av 1918 som skulle bli kalt spanskesyken, og som kostet mange millioner mennesker livet. Loring Miner, en lege i Haskell County doctor, advarte redaktørene av Public Health Reports somble utgitt av U.S. Public Health Service om en ny og mer dødelig variant av viruset som man tidligere hadde stiftet bekjentskap med. Det oppviste de vanlige influensasymptomer, men med en ganske ny intensitet: «en voldsom hodepine og sterke kroppssmerter, høy feber, ikke-produktiv hoste. . . . Den var voldsom og rask i sin ferd gjennom kroppen, og noen ganger drepende. Dette var en inflyensa som kostet liv. Snart ble dusinvis av pasienter—de sterkeste, de sunneste, de mest robuste folk i countyet—ble slått til grunnen så brått som var de blitt skutt.» Barry skriver at i de første seks månedene av 1918 var Miners advarsel om «en influensa av graverende type» den eneste referanse i fagtidsskrifter noen steds i hele verden. Haskell County, Kansas, is the first recorded instance anywhere in the world of an outbreak of influenza so unusual that a physician warned public health officials. It remains the first recorded instance suggesting that a new virus was adapting, violently, to man. Dersom viruset ikke oppstod i Haskell, så vites det ikke noen god forklaring på hvordan det kom dit. Det var ingen andre kjente utbrudd reflektert i helsestatistikker noe annet sted i regionen. Og til forskjell vra utbruddet i 1916 i Frankrike lar det seg med prtfekt sikkerhet spore hvordan viruset spredte seg fra Haskell til verden forøvrig.
Miners rapport ble ikke publisert før i april 1918, og den tiltrakk seg ikke den oppmerksomhet som den trengte. Det var ikke før etter år 2000 at historisk forskning tilbakeførte utgangspunktet for denne verdens dødeligste pandemi til Haskell County.
Historikere følger nå smittens vei fra Haskell og ut i verden med innkalte rekrutter til U.S. Army som reiste fra countyet og 200 miles til Camp Funston (under Fort Riley) og som derfra ble deployert til Europa ikke lenge etter at USA gikk med i første verdenskrig.
Etter Dust Bowl
Jernbanen og utviklingen av olje- og gassfelier i 1930-årene, og at man hadde gravd mange dype brønner, bidro vesentlig til Haskells økonomi, slik at caounyet klarte å hente seg inn etter Dust Bowl den gang. Haskell County var et av de counties som ble hardest tørkerammet under tørken 1930–1937.
Peter Öberg
Peter Öberg (født 17. april 1980) er en svensk orienteringsløper som konkurrerer for den svenske orienteringsklubben OK Hällen. Öberg er europamester i stafett.
Karriere
Öberg har gjennom en årrekke vært en del av den internasjonale orienteringseliten. Han har vært spesielt god på mellomdistanse og har vært en stabil løper Sverige har kunnet stole på i stafettsammenheng. Spesielt i nordisk terreng har Öberg vist seg å være blant de aller fremste. Öberg ble europamester i stafett i estiske Otepää i 2006. Niclas Jonasson løp første etappe, Öberg den andre, mens David Andersson avgjorde det hele til svenskenes fordel. Öberg var også på det svenske laget som tok bronse i VM i ukrainske Kiev i 2007. Han var med på Sverige sine VM-medaljevinnende lag i 2012 og 2013, da det henholdsvis ble bronse i Lausanne og sølv i Vuokatti. Individuelt gikk Öberg nesten helt til topps på mellomdistansen under VM i Trondheim i 2010. Der ble han kun slått av Norges hjemmehåp, Carl Waaler Kaas. Året senere ble han igjen slått av et hjemmebanehåp på mellodistansen, denne gangen var det franskmannen Thierry Gueorgiou som ble for sterk for svensken.
Peter Öberg ble nummer tre sammenlagt i Verdenscupen i orientering 2009.
Einar Skaatan
Einar Skaatan (født 17. januar 1907 i Hedrum, død 1990) var en norsk dikter. I 1935 skrev læreren Skaatan versene 2-3 til den kristne sangen «Jeg råde vil alle» til en folketone fra Romsdal. Første vers er vanligvis tilskrevet lærer Mads Ingebrigtsen Rø (1827–1858), men dette kan ikke stemme siden strofen finnes i et skillingstrykk fra Lillehammer 1839. 1847. Skaatan har blant annet skrevet følgende dikt/vers/viser: Haverskul i løkkjæ (1970–1971), Di veit ikkje a no, sa besta (1972–1973), En vise fra Hedrum (1980–1981) og Til gitaren (1982–1983).
Paragymnopleurus
Utseende
Middelsstore, kraftige skarabider, svarte, ofte med metallglans. Hodet er bredt og skovlformet, kroppen kort og bred. Pronotum er minst så bredt som dekkvingene, som mangler punktstriper. Beina er kraftige, leggene med store tenner på utsiden. Frambeina har føtter (tarser), men disse er meget korte og spinkle. Kroppsoverflaten virker gjerne noe ruglete eller bulkete, og mange arter har mønstere av hårlignende skjell.
Levevis
Som hos andre gjødselgravere (Scarabaeinae) lever larvene av gjødsel som foreldrene har gravd ned.
Utbredelse
Slekten er utbredt i Afrika.
Sjonatunnelen
Sjonatunnelen er en veitunnel i Rana kommune i Nordland. Tunnelen er en del av fylkesvei 17 i mellom Pollen i Nordsjona og Fuglstad.. Den er 2796 meter lang og ble åpnet i 1982. Sammen med Silatunnelen (åpnet 1989) og resten av veien mellom Utskarpen i Rana og Stokkvågen i Lurøy, ga Sjonatunnelen fergefri veiforbindelse til Lurøy kommune.
I likhet med mange andre tunneler i Norge er Sjonatunnelen noe plaget med kondens. Kondensen kan føre til farlige situasjoner fordi bilrutene plutselig dugger når en kjører inn i tunnelen.
Callipyndax
Callipyndax er en slekt av biller som hører til familien praktbiller (Buprestidae).
Utseende
Middelsstore, nokså brede, mørkt metallisk fargede praktbiller. Antennene er ganske korte og tynne. Hodet er mye smalere enn pronotum, som er sekskantet. Dekkvingene er noe inntrykte i midten.
Levevis
Som det norske navnet skulle tilsi utvikler disse billene seg gjerne i død ved av små dimensjoner - greiner og kvister. I motsetning til mange av de større praktbillene er utviklingstiden ikke svært lang.
Utbredelse
Slekten er utbredt i Sør-Amerika (i alle fall Fransk Guyana).
Gran skole
Gran skole kan vise til:
Li Bin
Li Bin (kinesisk: 李斌; Hanyu pinyin: Lǐ Bīn, født 1954 i Fushun i provinsen Liaoning i Folkerepublikken Kina) er en kinesisk politiker.
Hun er utdannet i økonomi ved Universitetet i Jilin, og har doktorgrad i faget. Hun ble medlem av det kinesiske kommunistiske parti i 1981. I perioden 2008−2011 var hun leder for Den nasjonale kommisjon for befolknings- og familieplanlegging. I 2011 ble hun fungerende guvernør for provinsen Anhui, og guvernør der fra februar 2012 til mars 2013. Hun ble dermed den fjerde kvinnelige provinsguvernøren i Folkerepublikken Kinas historie, etter Gu Xiulian, Uyunqimq og Song Xiuyan. I mars 2013 ble hun valgt til leder av den nyopprettede nasjonale helse- og familieplanleggingskommisjonen.
Li har vært medlem av kommunistpartiets 17., 18. og 19. sentralkommité.
Undervisningsministeriet
Undervisningsministeriet (formelt Ministeriet for Børn, Undervisning og Ligestilling, tidligere 2011-2013 Ministeriet for Børn og Undervisning) er et dansk ministerium med ansvar for spørsmål rundt utdannelse, skoler, barnehager og barn.
I 1848 opprettet man Ministeriet for Kirke- og Undervisningsvæsenet, som fungerte frem til 1916, da ministeriet ble delt opp i et ministerium for kirkeanliggender og tilsvarende et ministerium for undervisning. Senere var det en viss sammenheng mellom de to ministeriene, dels fordi de delte adresse, men også fordi det ofte forekom at den samme person ivaretok begge ministerpostene.
Blant annet folkeskoler og gymnasier hør under ministeriets ansvarsområde. Universitetene hører under Ministeriet for Forskning, Innovation og Videregående Uddannelser.